Општинскa управа Општине Горњи Милановац, на основу члана 7. Одлуке о условима и начину финансирања програма од јавног интереса на територији општине Горњи Милановац ("Службени гласник општине Горњи Милановац", број 32/2018), Уредбе о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе („Службени гласник Републике Србије“, број 105/16 и 112/2017), члана 72. Статута општине Горњи Милановац ("Службени гласник општине Горњи Милановац", број 3/2019) и Решења Општинског већа Општине Горњи Милановац бр.3-06-17/2025 од 06.06.2025, расписује:

# II ЈАВНИ КОНКУРС

**за финансирање програма од јавног интереса у области културе из буџета општине Горњи Милановац у 2025. години**

1. **– ОБИМ И НАМЕНА СРЕДСТАВА**

Средства намењена за расподелу на основу овог јавног конкурса опредељена су Одлуком о буџету општине Горњи Милановац за 2025. годину („Службени гласник општине Горњи Милановац“, бр.33/24) и износе **10.100.000 динара.**

**Средства су намењена за програме** од јавног интереса за општину Горњи Милановац у области културе, које реализују удружења основана ради остваривања циљева у области културе и други субјекти у складу са Уредбом о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе.

# –ПРАВО УЧЕШЋА НА КОНКУРСУ:

Право учешћа у Конкурсу имају удружења:

1. регистрована у складу са Законом о удружењима и чији циљеви се реализују у области од јавног интереса у оквиру које конкуришу за реализацију програма,
2. која имају седиште на територији Општине Горњи Милановац, а уколико имају седиште ван територије општине само под условом да остварују програм од јавног интереса за кориснике са територије Општине и да на територији Општине не постоји удружење које се бави реализацијом овог програма,
3. која су доставила уредан Извештај о наменском трошењу средстава за реализацију пројекта финансираних средствима Општине у претходним годинама.

Општинска управа по службеној дужности утврђује да ли је удружење уписано у регистар надлежног органа и да ли се, према статутарним одредбама, циљеви удружења остварују у области у којој се програм реализује и о томе доставља извештај Комисији која врши оцену програма.

 Право на финансирање програма немају политичке странке и друга удружења основана

 ради остваривања политичких циљева.

# III- САДРЖИНА И ТРАЈАЊЕ ПРЕДЛОГА ПРОГРАМА

Програм нарочито садржи: област у којој се програм реализује, територију на којој се реализација планира, време и дужину трајања програма, циљ, врсту и обим активности које се планирају у току реализације програма и укупан број лица који је потребан за извођење програма.

Програм чија реализација траје најдуже годину дана у формалном смислу може бити означен и називом пројекат.

Удружење може учествовати са више програма на конкурсу, али се средства из буџета општине Горњи Милановац могу доделити за финансирање само једног.

 Општина Горњи Милановац неће финансирати:

1. програме са комерцијалним ефектима,
2. програме који су претходних година финансирани из Буџета Општине а нису реализовани или су њихови реализатори ненаменски потрошили средства,
3. инвестициона улагања у опрему, одржавање и изградњу пословног простора,
4. пројекте чије су једине програмске активности путовања, учешћа на конфренцијама, студијски програми и сл.
5. Репрезентацију, награде и спонзорства.

 Прихватиће се само они програми чија реализација је остварива у текућој години.

# –КРИТЕРИЈУМИ И МЕРИЛА ЗА ОЦЕНУ ПРОГРАМА

Избор програма који ће се, по овом Конкурсу финансирати средствима општине Горњи Милановац, врши се применом следећих критеријума:

|  |  |
| --- | --- |
| **КРИТЕРИЈУМИ** | **МАКСИМАЛНИ ИЗНОС БОДОВА** |
| * усклађеност пројекта са општим интересом у култури и циљевима и приоритетима Конкурса
 | до 20 |
| * квалитет и садржајна иновативност пројекта
 | до 20 |
| * капацитети потребни за реализацију пројекта
 | стручни, односно уметнички капацитети – до10 |
| неопходни ресурси - до10 |
| * финансијски план
 | разрађеност – до 5 |
| усклађеност са планом активности пројекта -до 5 |
| економичност –до 5 |
| укљученост више извора финансирања –до 5 |
| * степен утицаја пројекта на квалитет културног живота заједнице
 | до 20 |
| Максимални збир бодова по свимкритеријумима | **100** |

# – ПОТРЕБНА ДОКУМЕНТАЦИЈА И РОК ЗА ПРИЈАВУ:

Пријава се састоји од:

* + обрасца за подношење програма/пројекта,
	+ обрасца буџета за реализацију програма.

Читко попуњени, штампаним словима на ћириличном писму, обрасци морају бити потписани и оверени од стране овлашћеног лица.

Заинтересована удружења могу преузети конкурсну документацију и обрасце са званичне интернет презентације општине [www.gornjimilanovac.rs](http://www.gornjimilanovac.rs/) или на писарници Општине, почев од **10.06.2025. године**.

Пријаве се предају у затвореној коверти са назнаком: "Пријава за јавни конкурс за финансирање програма од јавног интереса у области културе - НЕ ОТВАРАТИ", **закључно са 10.07.2025. године**, непосредно на писарници Општине или поштом на адресу: Општинска управа општине Горњи Милановац**,** Таковска улица број 2, 32300 Горњи Милановац.

Неблаговремене и непотпуне пријаве, као и пријаве које нису у складу са условима јавног конкурса неће бити разматране.

Предата документација се не враћа подносиоцима.

1. **–** О предлозима пројеката одлучује Комисија коју решењем именује председник општине, а решење о именовању се објављује на интернет страници општине Горњи Милановац.

Комисија, у року од 60 дана од дана истека рока за подношење пријаве, утврђује заједничку прелиминарну листу вредновања и рангирања пријављених програма, која се објављује на интернет страници општине Горњи Милановац и огласној табли Општинске управе.

Учесници конкурса, након објављивања прелиминарне листе имају:

* у року од три радна дана од објављивања - право увида у поднете пријаве и приложену документацију,
* у року од осам дана од дана објављивања – право писаног приговора на листу.

Комисија је дужна да донесе одлуку о приговорима, потом утврди коначни предлог листе вредновања и рангирања пријављених програма и достави га Општинском већу на доношење одлуке најкасније 15 дана од истека рока за улагање приговора.

Општинско веће, на основу достављеног предлога листе вредновања и рангирања у року од 30 дана доноси коначну одлуку о избору програма и додели средстава, а Одлука се објављује се на званичној интернет страници општине Горњи Милановац и огласној табли Општинске управе.

Средства која се одобре у складу са овом Конкурсом су наменска и могу да се користе искључиво за реализацију конкретног програма и у складу са уговором између Општине и корисника, који се закључује након објављивања Одлуке о избору.

 Корисник је дужан да достави комплетну документацију потребну за одобравање

 преноса средстава за реализацију пројекта, најкасније до 15. децембра у години у којој се

 реализује програм.

ОПШТИНСКА УПРАВА ОПШТИНЕ ГОРЊИ МИЛАНОВАЦ

Број: 4-401-516/2025 од 10.06.2025. године